ష‌హ‌మ‌త్ జా

ష‌హ‌మ‌త్ జా హైదరాబాదు నిజాం వారసుడు. హైదరాబాద్ రాజ్య చివరి (7వ) నిజాం ఉస్మాన్ అలీ ఖాన్, అసఫ్ జా VII మనవడు, మొజాం జా కుమారుడు. షాజీ అనే క‌లం పేరుతో ఉర్దూలో కవిత్వం కూడా రాశాడు.

 జీవిత విశేషాలు 
మీర్ ఉస్మాన్ అలీ ఖాన్ కుమారుడు మోజం ఝా రెండవ భార్య అన్వరీ బేగంకు 1950లో షహమత్ జా జన్మించాడు. షహమత్ హైదరాబాద్ పబ్లిక్ స్కూల్ లో విద్యనభ్యసించాడు. ఉర్థూలో మంచి కవిగా కూడా పేరు తెచ్చుకున్నాడు. ష‌హ‌మ‌త్ జా ఇద్దరిని వివాహం చేసుకున్నాడు. సంతానం లేదు. ఇద్ద‌రు భార్య‌లు జా నుంచి విడిపోయారు.

 చివరి జీవితం, మరణం 
ష‌హ‌మ‌త్ జా రెడ్‌హిల్స్‌లోని తన ఇంటిని విక్రయించి, బంజారాహిల్స్‌లోని తన సోదరి ఇంట్లో నివాసం ఉన్నాడు. అనారోగ్యంతో 2023, జూలై 30న మరణించిన ష‌హ‌మ‌త్ జా అంత్య‌క్రియ‌లు జూలై 31న తన తాత ఉస్మాన్ అలీ ఖాన్ సమాధి సమీపంలో హైదరాబాద్ కోఠిలోని మస్జిద్-ఎ-జూడిలో జరిగాయి.

 మూలాలు 

వర్గం:2023 మరణాలు
వర్గం:అసఫ్ జాహీ రాజులు
వర్గం:హైదరాబాద్ రాష్ట్రం
వర్గం:1950 జననాలు